61979J0100
ΑΠΌΦΑΣΗ ΤΟΥ ΔΙΚΑΣΤΗΡΊΟΥ (πρώτο τμήμα)
της 20ής Μαρτίου 1980 (
*1
)
Αντικείμενο της υποθέσεως:
Αίτηση του Bundesfinanzhof προς το Δικαστήριο κατ' εφαρμογή του άρθρου 177 της Συνθήκης ΕΟΚ ως προς την ερμηνεία του άρθρου 1 του κανονισμού (ΕΟΚ) 974/71 του Συμβουλίου, της 12ης Μαΐου 1971, περί ορισμένων μέτρων συγκυριακής πολιτικής που πρέπει να ληφθούν στο γεωργικό τομέα σαν συνέπεια της προσωρινής διευρύνσεως των περιθωρίων διακυμάνσεως των νομισμάτων ορισμένων κρατών μελών (ΕΕ ειδ. έκδ. 03/006, σ. 192).
Διατακτικό της αποφάσεως:
Δεν απαγορευόταν στον εθνικό νομοθέτη να καθορίσει την ημέρα εξόδου από την αποθήκη ως ημερομηνία αναφοράς που πρέπει να λαμβάνεται υπόψη για την εφαρμογή, σύμφωνα με τις διατάξεις του κανονισμού 974/71, του συντελεστή του νομισματικού εξισωτικού ποσού σε περίπτωση εισαγωγής στην Κοινότητα εμπορευμάτων προελεύσεως τρίτων χωρών, που εισήχθησαν σε ιδιωτική αποθήκη τελωνειακής αποταμιεύσεως σε ένα κράτος μέλος το Σεπτέμβριο 1971 και τέθηκαν ακολούθως σε ελεύθερη κυκλοφορία.
Πρόταση του γενικού εισαγγελέα:
Ταυτίζεται, κατά βάση, με το διατακτικό.
(
*1
)	Γλώσσα διαδικασίας: η γερμανική.